A4-0065/98

Ψήφισμα σχετικά με την ανακοίνωση της Επιτροπής για την "Προώθηση της οδικής ασφάλειας στην ΕΕ - το πρόγραμμα για την περίοδο 1997-2001¨ (COM(97)0131 - C4-0180/97)

Το Ευρωπαΐκό Κοινοβούλιο,

- έχοντας υπόψη την ανακοίνωση της Επιτροπής (COM(97)0131 - C4-0180/97),

- έχοντας υπόψη την έκθεση της Επιτροπής για το "CARE - πρόοδος του σχεδίου και μελλοντικές προοπτικές¨ (COM(97)0238),

- έχοντας υπόψη τα προηγούμενα ψηφίσματά του:

. της 15ης Ιουνίου 1987 για το έτος οδικής ασφάλειας 1986: Καθεστώς και προοπτικές ((ΕΕ C 190 της 20.7.1987, σελ. 18))

. της 12 Οκτωβρίου 1988 για την προστασία των πεζών και τον Ευρωπαΐκό Χάρτη για τα Δικαιώματα των Πεζών ((ΕΕ C 290 της 14.11.1988, σελ. 51)),

. της 23ης Μαΐου 1989 για τη μέγιστη επιτρεπόμενη συγκέντρωση αλκοόλ στο αίμα των οδηγών οχημάτων ((ΕΕ C 158 της 26.6.1989, σελ. 53))

. της 12ης Μαρτίου 1993 για κοινοτικό πρόγραμμα δράσης σχετικά με την οδική ασφάλεια ((ΕΕ C 115 της 26.4.1993, σελ. 260)) και

. της 11ης Μαρτίου 1994 σχετικά με την ανακοίνωση της Επιτροπής προς το Συμβούλιο με τίτλο «Για ένα πρόγραμμα δράσης σχετικά με την οδική ασφάλεια» ((ΕΕ C 91 της 28.3.1994, σελ. 304)),

- έχοντας υπόψη τα πορίσματα του Συμβουλίου της 17ης και 18ης Ιουνίου 1997 για την οδική ασφάλεια στην ΕΕ,

- έχοντας υπόψη τη συζήτηση και τα πορίσματα της Διάσκεψης για την "Οδική ασφάλεια στην Ευρώπη- μία κοινή ευθύνη¨ που πραγματοποιήθηκε στις 14 Οκτωβρίου 1997 στο Ευρωπαΐκό Κοινοβούλιο στις Βρυξέλλες,

- έχοντας υπόψη την έκθεση της Επιτροπής Μεταφορών και Τουρισμού (A4-0065/98),

Α. λαμβάνοντας υπόψη ότι η εφαρμογή του πρώτου κοινοτικού προγράμματος δράσης για την οδική ασφάλεια κατά την περίοδο 1993-1996 συνέβαλε στην επίτευξη κάποιας προόδου, αλλά ότι η σημερινή κατάσταση με τους 45.000 νεκρούς και το 1,6 εκατ. τραυματίες ετησίως στους δρόμους της ΕΕ παραμένει εντελώς απαράδεκτη ενόψει του αφόρητου πόνου, της δυστυχίας και των δεινών που προκαλεί σε τόσους ανθρώπους,

Β. δεδομένου ότι το σκληρό οικονομικό κόστος των οδικών ατυχημάτων υπολογίζεται σε τουλάχιστον 100 δισ. Ecu ετησίως, ενώ το συνολικό κοινωνικο-οικονομικό κόστος υπερβαίνει τα 160 δισ. Ecu,

Γ. δεδομένου ότι τα θύματα της κυκλοφορίας προκαλούνται από ελλείψεις του συνόλου του κυκλοφοριακού συστήματος (συμπεριλαμβανομένων των υποδομών, των οχημάτων και των αποφάσεων και ενεργειών των χρηστών των δρόμων) και μπορούν να μειωθούν αποτελεσματικά μόνο με την υιοθέτηση συστηματικής προσέγγισης του θέματος 7 δεδομένου ότι η οδική ασφάλεια είναι σύνθετο και πολυδιάστατο θέμα, στο οποίο διαδραματίζουν σημαντικό ρόλο διάφοροι παράγοντες που αλληλεπιδρούν μεταξύ τους σε σημαντικό βαθμό,

Δ. δεδομένου ότι οι χρήστες των δρόμων έχουν ιδιαίτερη ευθύνη για την οδική ασφάλεια, αλλά ότι το θέμα αυτό αποτελεί επίσης κοινή ευθύνη της ΕΕ, των εθνικών, περιφερειακών και τοπικών αρχών και των κυβερνητικών και μη φορέων,

Ε. δεδομένου ότι ο στρατηγικός σχεδιασμός για την οδική ασφάλεια με αριθμητικούς στόχους είναι ζωτικής σημασίας για την ενίσχυση της πολιτικής προτεραιότητας που δίνεται στην υλοποίηση αποτελεσματικών μέτρων μείωσης του αριθμού των θυμάτων και για το δέοντα προσανατολισμό των πόρων,

ΣΤ. δεδομένου ότι διάφορες χώρες, όπως το ΗΒ, η Δανία, η Φινλανδία, η Ολλανδία και η Σουηδία, έχουν εφαρμόσει με επιτυχία αριθμητικούς στόχους για τα προγράμματά τους οδικής ασφάλειας επί σειράν ετών,

Ζ. δεδομένου ότι χαμηλού κόστους μέτρα μηχανικής των οδών (όπως μικρές μεταβολές στη λειτουργία των διασταυρώσεων, στη χάραξη των δρόμων, στο φωτισμό, στη σηματοδότηση και στη σήμανση του οδοστρώματος) μπορούν να εφαρμοστούν γρήγορα και να συμβάλλουν αποφασιστικά στην οδική ασφάλεια 7 δεδομένου ότι η εφηρμοσμένη μηχανική στον τομέα της κυκλοφορίας, καθώς και η διαχείριση της ασφάλειας στις πόλεις μπορούν επίσης να βελτιώσουν την οδική ασφάλεια,

Η. δεδομένου ότι η εκπόνηση και προώθηση τεχνικών κατευθυντήριων γραμμών της ΕΕ, βασισμένων στις καλύτερες πρακτικές, αποτελεί σημαντικό μέσο για την προώθηση της οδικής ασφάλειας,

Θ. δεδομένου ότι οι πλέον ευάλωτες ομάδες των χρηστών, όπως οι πεζοί και οι ποδηλάτες, καθώς και οι νέοι και οι ηλικιωμένοι, διατρέχουν το μεγαλύτερο κίνδυνο, και θα έπρεπε συνεπώς να αποτελέσουν το αντικείμενο ιδιαίτερης προσοχής,

Ι. δεδομένου ότι δεν είναι μόνο απαραίτητο να εκπονηθούν νέοι κανονισμοί, αλλά και να εξασφαλιστεί η τήρηση της υφισταμένης νομοθεσίας, όπως η αφορούσα τα όρια ταχύτητας, τις ζώνες ασφαλείας, τα όρια περιεκτικότητας του αίματος σε αλκοόλ, τις δοκιμασίες της καταλληλότητος των οχημάτων (ιδίως των ηλικίας άνω των 7 ετών, τα οποία εμπλέκονται συχνά σε ατυχήματα λόγω τεχνικών ανεπαρκειών) και τον έλεγχο του χρόνου οδήγησης και ανάπαυσης των επαγγελματιών οδηγών,

ΙΑ. δεδομένου ότι η αποτελεσματική δράση σχετικά με τις προδιαγραφές ασφάλειας των οχημάτων είναι ύψιστης σημασίας, επειδή πρόκειται για τομέα αποκλειστικής αρμοδιότητας της ΕΕ και μπορεί να επιτύχει τη σημαντική μείωση του αριθμού των δυστυχημάτων,

ΙΒ. δεδομένου ότι η επιρροή του αλκοόλ, των ναρκωτικών και των φαρμάκων επί της οδήγησης αποτελεί ένα από τα σοβαρότερα προβλήματα οδικής ασφάλειας και πρέπει να θεωρηθεί ως δράση προτεραιότητας που πρέπει να αντιμετωπιστεί με δέσμη μέτρων, συμπεριλαμβανομένης νομοθεσίας (σε επίπεδο ΕΕ), ενημερωτικών και εκπαιδευτικών εκστρατειών, διαδικασιών επιβολής του νόμου, μηχανολογίας και της καθιέρωσης εναλλακτικών μέσων μεταφοράς,

ΙΓ. λαμβάνοντας υπόψη τις παγκοσμίως αναγνωρισμένες καταστροφικές συνέπειες της υπερβολικής ή ακατάλληλης ταχύτητας για την οδική ασφάλεια,

ΙΔ. δεδομένου ότι η εκπαίδευση για την οδική ασφάλεια, η ενημέρωση του κοινού και οι σχετικές εκστρατείες αποτελούν αποτελεσματική μέθοδο έντασης της συνειδητοποίησης για την οδική ασφάλεια, και ότι, χρησιμοποιούμενες προς υποστήριξη της δράσης για την επιβολή τους, βελτιώνουν τη συμμόρφωση με καλές πρακτικές οδήγησης και με την περί ασφαλείας νομοθεσία,

ΙΕ. δεδομένου ότι πρέπει να ενισχυθεί η δικαστική συνεργασία των κρατών μελών για να εξασφαλιστεί η αμοιβαία αναγνώριση της αφαίρεσης της άδειας οδήγησης σε επίπεδο ΕΕ και να διευκολυνθεί η αποτελεσματική διαμεθοριακή επιβολή των κυρώσεων, όπως και η ανίχνευση και δίωξη παραβατών του κώδικα οδικής κυκλοφορίας και ενόχων τροχαίων ατυχημάτων σε άλλα κράτη μέλη 7 για την επίτευξη του σκοπού αυτού θα πρέπει να θεσπισθεί σύμβαση για την αμοιβαία αναγνώριση της απαγόρευσης οδήγησης.

ΙΣΤ. δεδομένου ότι, εξαιτίας μεταξύ άλλων και της ανάπτυξης της εσωτερικής αγοράς και της αυξανόμενης ενδοκοινοτικής κυκλοφορίας, η οδική ασφάλεια πρέπει να ενσωματωθεί ως πλήρες στοιχείο της πολιτικής μεταφορών στα πλαίσια της γενικής πολιτικής για τη βιώσιμη κινητικότητα,

1. επιβεβαιώνει, ως κύριο πολιτικό στόχο, την επιθυμία του να δώσει προτεραιότητα στα μέτρα προς βελτίωση της ασφάλειας όλων των μέσων μεταφοράς, καθώς και να παράσχει τους απαραίτητους σχετικούς οικονομικούς πόρους 7

2. λαμβάνει με ικανοποίηση υπόψη το πρόγραμμα δράσης για την οδική ασφάλεια κατά την περίοδο 1997-2001 7 εφιστά όμως την προσοχή σε ορισμένες αδυναμίες του προγράμματος 7

3. τονίζει τη σημασία του διαλόγου, της ανταλλαγής πληροφοριών και της στενής συνεργασίας όλων των αρχών, οργανισμών και φορέων που σχετίζονται με την οδική ασφάλεια σε ευρωπαΐκό, εθνικό, περιφερειακό και τοπικό επίπεδο 7 καλεί όλα τα ενδιαφερόμενα μέρη να αναλάβουν τις ευθύνες τους και πιστεύει ότι η ΕΕ πρέπει να ξεκινήσει, προωθήσει και συντονίσει τέτοιες ενέργειες και να λειτουργήσει ως σημείο επαφής για την ανταλλαγή ιδεών σχετικά με την καλύτερη πρακτική μεταξύ όλων των μερών 7

4. τονίζει ότι τα κράτη μέλη πρέπει να πάρουν ριζικά και επείγοντα μέτρα με στόχο τη δραστική μείωση του ετήσιου αριθμού των θυμάτων οδικών ατυχημάτων και ότι η ΕΕ πρέπει να θεσπίσει αριθμητικό στόχο προς μείωση του ετήσιου αριθμού των θανάτων από το σημερινό επίπεδο των 45.000 σε κατ´ ανώτατο όριο 25.000 μέχρι το 2010 7 θεωρεί ότι αυτός ο στόχος θα ενεθάρυνε όλα τα μέρη που συμμετέχουν στην προώθηση και βελτίωση της οδικής ασφάλειας και θα συνέβαλε στην περαιτέρω κινητοποίηση των προσπαθειών τους 7

5. τονίζει τη σημασία της αποτελεσματικής χρηματοδότησης πρωτοβουλιών υπέρ της οδικής ασφάλειας και εκφράζει την ανησυχία του για την περικοπή το 1998 του 50% σχεδόν από τη δημοσιονομική θέση (B2-702) για την οδική ασφάλεια, η οποία ενδέχεται να σημάνει ότι το νέο πρόγραμμα επιβραδύνεται πριν ακόμη τεθεί σε εφαρμογή και πιστεύει ότι θα πρέπει να εξετασθεί σοβαρά η υποβολή συμπληρωματικού προϋπολογισμού και η χρησιμοποίηση πόρων από τη θέση B2-704 για έργα υπέρ της οδικής ασφάλειας 7

6. δέχεται με ικανοποίηση την ευρεία σειρά μέτρων που προτείνει το παρουσιαζόμενο πρόγραμμα δράσης 7 πιστεύει όμως ότι αυτά τα μέτρα πρέπει να ταξινομηθούν ανάλογα με την αξία τους για τη μείωση των θυμάτων και πιστεύει ότι πρέπει να θεσπιστεί σαφής κατάλογος προτεραιοτήτων προς ενίσχυση του λειτουργικού χαρακτήρα του προγράμματος δράσης 7

7. επί του θέματος, θεωρεί ως προτεραιότητες της ΕΕ τις κάτωθι πρωτοβουλίες, προς επίτευξη του στόχου του περιορισμού των θανάτων κατά το ήμισυ εντός 15ετίας:

α) νομοθεσία προς εξασφάλιση της παραγωγής ασφαλέστερων αυτοκινήτων, φορτηγών, λεωφορείων, μικρών πούλμαν, μοτοσυκλετών και ποδηλάτων, συμπεριλαμβανομένης της βελτίωσης του πρόσθιου μέρους των αυτοκινήτων και της απαγόρευσης των επικινδύνων προφυλακτήρων (bull bars) προς προστασία πεζών και ποδηλατιστών, της εισαγωγής ή βελτίωσης των προδιαγραφών για τον εξοπλισμό και τα συστήματα ασφάλειας (όπως οι ζώνες ασφαλείας, τα συστήματα πρόσδεσης των παιδιών, οι αερόσακοι και τα κράνη), και της υιοθέτησης μέτρων για να εξασφαλιστεί η χρησιμοποίησή τους και για τον υποχρεωτικό εξοπλισμό των μοτοσυκλετών με συστήματα αυτόματου ανάμματος των φανών κατά τη διάρκεια της ημέρας και τον υποχρεωτικό εξοπλισμό των φορτηγών με προστατευτικές διατάξεις του κάτω μέρους τους και με συστήματα καταστολής του σύννεφου σταγονιδίων που σηκώνουν περνώντας από βρεγμένους δρόμους 7 επιπλέον, πρέπει να υποστηριχθεί οικονομικά το Ευρωπαΐκό Πρόγραμμα για την Αξιολόγηση των Νέων Αυτοκινήτων -Euro NCPAP- ώστε να καταστεί δυνατή η καθιέρωση συστήματος για την κατάταξη των αυτοκινήτων με κριτήρια ασφάλειας 7 επίσης, κατά την πώληση αυτοκινήτων πρέπει να είναι υποχρεωτική η παροχή αντικειμενικών και επαληθεύσιμων πληροφοριών για διάφορες πτυχές ασφάλειας 7

β) βελτίωση της ασφάλειας των οδικών υποδομών, συμπεριλαμβανομένης ιδίως της θέσπισης κατευθυντήριων γραμμών της ΕΕ για την αξιολόγηση των επιπτώσεων επί της οδικής ασφάλειας, υποχρεωτική αξιολόγηση της ασφάλειας όλων των νέων σχεδίων υποδομής των μεταφορών που χρηματοδοτούνται εν όλω ή εν μέρει από την ΕΕ και τεχνικές κατευθυντήριες γραμμές για τη μείωση της ταχύτητας, τα μέτρα χαμηλού κόστους και τον έλεγχο της ασφάλειας 7

γ) νομοθεσία προς περιορισμό του ανώτατου ορίου περιεκτικότητας αλκοόλ στο αίμα των οδηγών σε 0,5 mg/ml σύμφωνα με την πρόταση που εκκρεμεί στο Συμβούλιο από το 1989 και προς απαγόρευση της πώλησης αλκοολούχων ποτών στα πρατήρια βενζίνης των αυτοκινητόδρομων, καθώς και διατάξεις προς εξασφάλιση της τήρησης της νομοθεσίας αυτής και προς τυποποίηση των συσκευών για τον έλεγχο των επιπέδων αλκοόλ στην αναπνοή των οδηγών 7

δ) νομοθεσία προς περιορισμό της υπερβολικής ταχύτητας και προς εναρμόνιση των ορίων ταχύτητας για τις διάφορες κατηγορίες οχημάτων και οδών (περιλαμβανομένων των αστικών οικισμών) και υπέρ της διάδοσης της καλύτερης πρακτικής για την επιβολή αυτών των ορίων 7

ε) έγκριση νομοθεσίας και άλλων μέτρων προς βελτίωση της εκπαίδευσης των οδηγών και εισαγωγή ευρωπαΐκού συστήματος βαθμών ποινής για τα διπλώματα οδήγησης 7 θέσπιση επίσης νομοθεσίας που να απαγορεύει τη χρήση κινητών τηλεφώνων κατά τη διάρκεια της οδήγησης, εξαιρουμένων των περιπτώσεων όπου τα τηλέφωνα αυτά είναι τοποθετημένα σε σταθερή βάση και μπορούν να χρησιμοποιηθούν εξ αποστάσεως (hands free) 7

στ) έγκριση μέτρων προς ενίσχυση των ελέγχων και επιβολή του ωράριου ανάπαυσης και οδήγησης των επαγγελματιών οδηγών 7 να τεθεί τέρμα στον αποκλεισμό των εργαζομένων του τομέα των μεταφορών από την οδηγία για το χρόνο εργασίας 7

ζ) πέραν αυτών των δραστηριοτήτων, χρειάζονται επίσης μέτρα και κατευθυντήριες γραμμές προς βελτίωση των πρώτων βοηθειών που παρέχονται στα θύματα οδικών ατυχημάτων και για την παροχή βελτιωμένης συνδρομής των θυμάτων οδικών ατυχημάτων και των οικογενειών τους επί νομικών και κοινωνικών ζητημάτων 7

η) μείωση της οδικής κυκλοφορίας με μετατόπιση προς άλλα ασφαλέστερα μέσα μεταφοράς, όπως είναι τα δημόσια μέσα μεταφορών 7

8. λαμβάνοντας υπόψη ότι η υποχρεωτική χρήση των φανών, κατά τη διάρκεια της ημέρας, αμφισβητείται από διάφορες οργανώσεις, η Επιτροπή οφείλει, πριν υποβάλει νομοθετικές προτάσεις, να καλέσει όλους τους ενδιαφερομένους και να επιδιώξει την επίτευξη συναίνεσης, καθώς και να διεξαγάγει, εάν χρειάζεται, περαιτέρω έρευνες έτσι ώστε να μπορέσει να λάβει απόφαση γι' αυτό το θέμα 7

9. προκειμένου να παρακολουθηθεί αποτελεσματικά η πρωτοβουλία αυτή, καλεί την Επιτροπή να θεσπίσει και να διαχειρίζεται ολοκληρωμένο σύστημα πληροφοριών οδικής ασφάλειας για τη συλλογή, σύγκριση, ερμηνεία και διάδοση στατιστικών εφ´ όλων των πτυχών της οδικής ασφάλειας 7 το σύστημα αυτό θα πρέπει να περιλαμβάνει δείκτες αποτελεσματικότητας της οδικής ασφάλειας, πληροφορίες για ισχύοντα σχετικά μέτρα και νόμους, καθώς και για την εφαρμογή τους, μελέτες ερευνητών, στρατηγικές επικοινωνίας που εφαρμόζονται στον τομέα και τις καλύτερες πρακτικές 7

10. πρεσβεύει ότι τα κράτη μέλη πρέπει να εκπονήσουν προγράμματα οδικής ασφάλειας βάσει συγκρίσιμων κριτηρίων και αρχών, τα οποία θα ανταποκρίνονται στις δικές τους ανάγκες και των οποίων η αποτελεσματικότητα θα ελέγχεται ετησίως από την Επιτροπή και το Συμβούλιο, ενώ τα αποτελέσματα των εν λόγω ελέγχων θα αποτελούν τη βάση για μελλοντικά προγράμματα οδικής ασφάλειας 7 πιστεύει ότι μακροπρόθεσμα θα πρέπει να καθιερωθεί επίσημη ετήσια έκθεση που να αναφέρει τους αριθμούς των νεκρών και τραυματιών σε ολόκληρο τον τομέα των μεταφορών και για όλα τα κράτη μέλη, ούτως ώστε να επισημανθούν οι τομείς που παρουσιάζουν ιδιαίτερα προβλήματα και χρειάζονται ενέργειες για να αυξηθεί η ασφάλεια, καθώς και να ενθαρρυνθούν τα κράτη μέλη να επικεντρώσουν την προσοχή τους στις καλύτερες πρακτικές οι οποίες εφαρμόζονται σε χώρες που σημειώνουν επιτυχία ως προς τη μείωση του αριθμού περιττών θανάτων 7

11. θεωρεί απαραίτητο να εξασφαλιστεί ότι δίνονται στους οδηγούς ακριβείς πληροφορίες σχετικά με τους κινδύνους που ενέχει η λήψη ορισμένων φαρμάκων ή ναρκωτικών, των οποίων οι επικίνδυνες επιπτώσεις έχουν διασαφηνιστεί επαρκώς (π.χ. αναγραφή προειδοποίησης στα φάρμακα βάσει κοινοτικής κατάταξής τους σύμφωνα με τις επιπτώσεις τους επί της ικανότητας οδήγησης) και να εγκριθεί το ταχύτερο δυνατόν νομοθεσία και άλλα μέτρα προς καταπολέμηση της χρησιμοποίησης ναρκωτικών και ορισμένων φαρμάκων κατά την οδήγηση καθώς και να πραγματοποιηθεί έρευνα ως προς τη διεξαγωγή οδικών ελέγχων για τη χρήση ναρκωτικών 7

12. υπογραμμίζει ότι πρέπει να βελτιωθεί σημαντικά η οδική ασφάλεια προσαρμόζοντας τις ώρες ανάπαυσης των οδηγών φορτηγών οχημάτων στις κοινωνικές απαιτήσεις και στις απαιτήσεις ασφάλειας και τηρώντας δεόντως το ανώτατο όριο βάρους των φορτίων και το ανώτατο όριο ταχύτητας 7

13. θεωρεί ότι πρέπει να δοθεί προτεραιότητα στην έρευνα που αφορά την καθιέρωση ζωνών κυκλοφορίας ανώτατης ταχύτητας 30 χιλιομέτρων την ώρα σε κατοικημένες περιοχές και στα πέριξ των σχολείων, διασφαλίζοντας μεγαλύτερη προτεραιότητα στους πεζούς και ποδηλάτες στο οδικό δίκτυο 7

14. τονίζει τη σημασία της εκπαίδευσης των χρηστών των οδών για όλες τις κατηγορίες ηλικίας και ζητεί επιτακτικά να αναληφθεί δράση για τη βελτίωση της περί την οδική ασφάλεια παιδείας στα σχολεία 7 τονίζει το ρόλο των εκπαιδευτικών και ενημερωτικών εκστρατειών προς βελτίωση της συμμόρφωσης των χρηστών των οδών με ασφαλείς πρακτικές και προς αύξηση της αποδοχής από τους πολίτες των αστυνομικών ελέγχων, και πιστεύει ότι η ΕΕ πρέπει να υποστηρίξει αυτές τις εκστρατείες και να εξασφαλίσει διαφημίσεις που να προωθούν την οδική ασφάλεια 7

15. πιστεύει ότι οι ασφαλιστικές εταιρίες πρέπει να συμβάλλουν στην προώθηση της ασφαλέστερης οδήγησης, μέσω της όσο το δυνατόν μεγαλύτερης διαφοροποίησης των ασφαλίστρων κάθε ιδιοκτήτη οχήματος ανάλογα με το δυνητικό κίνδυνο που εκπροσωπούν οι οδηγοί και επιβραβεύοντας την ασφαλή οδήγηση 7

16. πιστεύει ότι θα πρέπει να δοθεί προτεραιότητα και να διατεθούν περισσότεροι πόροι στην έρευνα επί της οδικής ασφάλειας, ούτως ώστε να τονωθεί η έγκαιρη εφαρμογή τεχνολογικών εξελίξεων και της τηλεματικής στα αυτοκίνητα και τις υποδομές, όποτε υπάρχουν ελπίδες για την επίτευξη πραγματικών ωφελειών στον τομέα της ασφάλειας, όπως ο εξοπλισμός προειδοποίησης για το δέσιμο των ζωνών ασφαλείας, "έξυπνοι περιορισμοί¨, συσκευές ελέγχου της ταχύτητας και συστήματα ενδασφάλισης ως προς τη χρήση οινοπνεύματος 7 θεωρεί ότι πρέπει να πραγματοποιηθεί περισσότερη έρευνα στον τομέα της συμπεριφοράς των οδηγών και των αιτιών και επιπτώσεων της μανιώδους οδήγησης 7

17. καλεί τις κυβερνήσεις των κρατών μελών να ενισχύσουν τη συνεργασία τους στον τομέα της οδικής ασφάλειας κατά τρόπο εποικοδομητικό τηρώντας ταυτόχρονα την αρχή της επικουρικότητας και τα κράτη μέλη να συμβουλεύονται τακτικά υπηρεσίες που ασχολούνται με την επιβολή των νόμων 7

18. καλεί τις κυβερνήσεις των κρατών μελών να διερευνήσουν εάν είναι εφικτή η δημιουργία εθνικών Συμβουλίων Ασφάλειας των Μεταφορών που να καλύπτουν όλα τα μεταφορικά μέσα, με αποστολή την ανεξάρτητη διερεύνηση ατυχημάτων και περιστατικών σε κάθε είδους μεταφορές και να υποβάλλουν συστάσεις για τη μελλοντική αποφυγή τέτοιων ατυχημάτων 7

19. καλεί την Επιτροπή να ανταποκριθεί στο παρόν ψήφισμα, υποβάλλοντας τις σχετικές προτάσεις καθώς και έκθεση αξιολόγησης ανά διετία σχετικά με την πρόοδο που επιτυγχάνεται επί του θέματος της οδικής ασφάλειας.

20. καλεί την Επιτροπή να υποβάλει εγκαίρως, πριν από τη λήξη του σήμερα υποβληθέντος προγράμματος δράσης, προτάσεις που να καθιστούν τη "βιώσιμη ασφάλεια¨ πλήρες στοιχείο της πολιτικής που αποβλέπει στη βιώσιμη κινητικότητα 7

21. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις Κυβερνήσεις των κρατών μελών.